α πολις των αντιγονεων και ρωμαιοι οι πραγμα τευομενοι εν αυτα επι γονην αρτεμωνος ταν εαυτων ευεργετιν ψηφισμα αντιγονεων επειδη ευφροσυνος τιτου πολιτης ημετερος προγονικην εις την πατριδα διαδεξαμενος ευνοιαν ου μονον ουκ εμιωσεν τι της πατρωας αρετης αλλα και συναυξησεν αιει και καθ ημεραν επινοων τη πολει πλειον τι παρεχεσθαι την μεν επεικειαν των τροπων γεγεννημενος την δε ψυχην ευγενεστεραν της φυσεως πλατυνας πολυτελης μεν εν - - λιιιενειιιιιιι[-------------] πραττουσιν ανεμεσητως πα-ειιει[----------- γε]νεσθαι αξιον δ ετι και τουτο των κατορθωμα[των επε]νοησε την γαρ προσοδον της χωρας εις ευθηνιαν σιτωνιας ενομοθετησι το ανενδε[ε]ς της τροφης αιωνιω παραθεμενος απολαυσει ενπρησθεντος τε του κατα το γυμνασιον κυκλου τας εις την ιδιαν ευχρηστιαν ητοιμασμενας εχαρ[ισα]το πλινθους της κατ οικον ω[φε]λιας τον δημοσιον κοσμον προκρεινας. πληρ[ωσ]ας ουν ποικιλης ευεργεσιας την πολιν υπερε[β]η τους της ελλαδος ορους και μεχρι των σεβαστειων ευπλοησεν χαρακτηρων ον δ οι παρακτιοι πλειν αδριαν καν απαξ ευλαβουνται τουτον ο μεσογαιος και δευτερον πλευσα[ς] κατεφρονησε θαρρειν γαρ αυτον πατριδος ευερ[γε]τουμενης ευχαι προετρεποντο δις ουν και ταυτα [δω]ρεαν πρεσβευσας υπερ την πολιν προσηνης εγενετ[ο] και τη θειοτ[ατ]η συνκλητω μη κομιζων κατηγοριαν αν[θυ]πατων αλλ επαινον. συνηρμοσθη δ αυτω και γ[υν]η πολιτις απο γενους επιγονη αρτεμωνος [αι]σ[ιοις] γαμοις συνκερασθεισα εζευγνυντο γαρ βιο[τοι]ς [κ]αι σωμασιν ψυχαι και παρ αμφοτεροις αμερι[στος ο]μονοια. φθανοντες δ αλληλους ταις εις ευ[ποιας] επινοιαις ναους μεν ηγειραν εις εδαφος ηρε[ιμμεν]ους δειπνιστηρια τε προσεμηκυναν δειπνι[στη]ριοις και ταμεια συνοδοις εχαρισαντο παρεχομε[νοι] μη μονον θεοις ευσεβειαν αλλα και τοποις κοσμον η τε σεμνοτατη και φιλανδρος επιγονη μειμησαμενη τον γαμησαντα και αυτη παση θεω την ανεπιτακτον ιερωσυνην αναλαβουσα μετα πασης δαπανης πολυτελους τους μεν θεους εθρησκευσεν ευσεβως τους δ ανθρωπους ευωχησε πανδημως. εδει δε και τα προηγουμενα τοις μετα ταυτα δωροις υπερβηναι μακελλος εκ θεμελιων υψουτο πολυτελης εργαστηριων αυταρκη διαγραφομενος καλλονην ενιδρυετο δ αυτοις εξεδρα μεση δυναμενη και μονη πολεως κοσμος ειναι προσεμηκυνετο δ αυτοις και βαιτης ευχρηστος απολαυσις χιμεριον καταστημα νικωσης επεσφραγισατο δ αυτων την πολυτελειαν περιστυλον μαρμαρινοις επεριδομενον κειοσιν ων η καλλονη και το λειπον ετι της αγορας κεκοσμηκε και τα μετρια δ αυτων ειναι δοκουντα προς συνκρισιν.
Arkadia — Mantinea — 10 BC-10 AD
 10 BC-10 AD